कासकर पर हमला करने वालों को दी गई थी बड़ी 'सुपारी'  
अंडरवर्ल्ड डॉन दाउद इब्राहिम के भाई के सुरक्षाकर्मी की हत्या की जांच में जुटे पुलिस बल ने बताया कि गोली मारने वालों को भारी मात्रा में धन दिया गया था।
अंडरवर्ल्ड डॉन दाउद इब्राहिम के भाई के सुरक्षाकर्मी की हत्या की जांच में जुटे पुलिस बल ने बताया कि गोली मारने वालों को भारी मात्रा में धन दिया गया था और उन्हें भारी संख्या में विदेशी हथियार उपलब्ध कराए गए।  संयुक्त पुलिस आयुक्त (अपराध) हिमांशु राय ने बताया, गोली मारने वाले दोनों लोगों को भारी धनराशि दी गई और उनके पास दो विदेशी रिवॉल्वर बरामद हुई हैं। पुलिस गोली मारने वाले दोनों लोगों की आपराधिक पृष्ठभूमि की जांच कर रही है। सय्यद अली और इंद्र खत्री नाम के दो युवकों ने मंगलवार रात को इकबाल कासकर के सुरक्षाकर्मी आरिफ बुखा को गोली मार दी थी।  गोली मारने वाले दोनों युवकों को गिरफ्तार कर लिया गया, जबकि उनके दो साथी भाग गए।